Боярлар думасы

Боярлар думасы – 1) Байыркы орус мамлекетиндеги княздын алдындагы дружинниктери, жакын туугандары жана башка жакын адамдарынан турган (1547-жылдан падыша алдында) кеңеш органы; 2) феодалдык бытырандылык мезгилинде князга караштуу анын тектүү вассалдарынан турган кеңеш. 3) Россия падышалыгындагы 15-кылымдын аягы – 18-кылымдын башындагы аристократиянын улуу князы (падыша) алдындагы туруктуу сословиелик өкүлчүлүк органы. Боярлар думасы мыйзам чыгаруу, тышкы саясат, мамлекеттин ички түзүлүшү, дин жана башка маселелерди талкуулаган. 17-кылымдын 2-жарымында боярлар думасынын ролу төмөндөп, Сенаттын түзүлүшүнө байланыштуу 1711-ж. жоюлган. 
Категория: Тарых
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4